ایران ده ینگی تور کرونا ویروس (کووید 19) دن قورینیش اوچون فایده لی ایکن لیگی توغریسیده گی میش- میش لر آرتیدن کوپ ایچیله باشلنگن ساخته شراب دن زهرله نیب اولگن کیشی لر نینگ سانی 320 نفر گه ییتدی.
ایران نینگ یریمی رسمی فارس خبر آژانسی, ویدیوکنفرانس آرقه لی مطبوعاتی کنفرانس ترتیب له گن ایران ساغلیق نی سقلش وزیرلیگی نینگ سوزچیسی کیانوش جهانپور نینگ, 6 مارچ دن بیری ایران ده 3 مینگ 117 کیشی نینگ ساخته شراب دن زهرله نیب کسلخانه گه مراجعه قیلگن لیگی نی بیلدیرگن لیگی نی معلوم قیلدی.
زهرلنگن کیشی لر دن بیر مینگ 66 نفری نینگ کسلخانه لرده دواله نیاتگن لیگی نی معلوم قیلگن جهانپور, خوددی شوو کسل لر دن 73 کیشی سی نینگ ایسه جدی مراقبت ده ایکن لیک لری نی بیلدیردی.
جهانپور, حاضرگی کون گه قدر 320 کیشی نینگ ساخته شراب ایچگن لیک لری سببلی اولگن لیگی نی بیلدیررایکن, 62 نفری نینگ ایسه کور بولگن لیگی نی ایسله تیب اوتدی.
ایران ده ساخته شراب ایشلب چیقاریاتگن کوپلب کیشی قولگه آلینرایکن, اویوشتیریلگن عملیات لر نتیجه سیده یوز مینگلب لیتر الکول نینگ قولگه کیریتیلگن لیگی معلوم قیلیندی.
حادثه پایتخت تاشکینت ده یوزبیرگن
